Lav et referat af nedenstående tekst:

Tekst:
Danny Juul Jensen har boet i Veddum, siden han blev født for 65 år siden. På det seneste har han mødt flere nye ansigter i byen, der ligger nord for Hadsund. I øjeblikket står der kun et ”Til salg”-skilt foran et hus i byen. I år er der i gennemsnit solgt næsten et hus om måneden i Veddum, men i de færreste tilfælde har sælger scoret en større økonomisk gevinst. - Hvis der er nogen, der bygger, fordi de vil være her, så det er det jo også ligegyldigt, siger Danny Juul Jensen. Ingen milliongevinst til boligejere i området Nybolig Hadsund og Øster Hurup har boliger til salg i særligt den østlige del af Mariagerfjord Kommune. Tendensen i forhold til, hvilke der bliver solgt med fortjeneste, og hvilke der ikke gør, er tydelig. - Typisk har vi set, at sommerhusene er der, hvor man har haft den største fortjeneste i tiden, fordi coronaen var med til at hæve udbudspriserne helt ekstremt på dem og deraf også salgspriserne. Ellers har vi typisk oplevet prisstigninger og prisfortjenester ovre ved motorvejsnettet, siger Rasmus Skeel Østergaard, ejendomsmægler og indehaver i Nybolig Hadsund og Øster Hurup. Derfor er skattefrie gevinster i millionklassen da heller ikke noget, boligejere i området skal sætte næsen op efter. Flere må i stedet stille sig tilfredse med blot at få solgt deres bolig uden tab. - Du har købt boligen for en sum penge, og så har du forbedret den og boet der i et stykke tid. Hvis du så kan sælge den for det samme, som du har købt den for, så har du jo bare - i gåseøjne - boet gratis i de fem, ti eller 20 år, du har boet der, siger Rasmus Skeel Østergaard. Stor forskel på kommuner Modsat har boligejere i andre kommuner kunnet sidde med dollartegn i øjnene, mens værdien af deres bolig bare blev steg og steg. Aalborg Kommune er den nordjyske kommune, hvor boligejerne i gennemsnit har scoret den største gevinst ved et salg i de seneste tre år. Her er den gennemsnitlige fortjeneste på 923.000 kroner. I Mariagerfjord Kommune ligger gevinsten til sammenligning på 404.000 kroner i snit. De penge, en boligejer eventuelt har brugt på at bygge om eller forbedre boligen, er ikke regnet med. De store forskelle tager Danny Juul Jensen ikke så tungt. - Det kan ikke forarge mig. Det er helt ok. Der er jo nogen, der har været tosset nok til at give det (et stort beløb for en bolig, red.). Der er jo også en risiko ved det. Det kan være, at nogle af dem, der har sådan et hus, lige pludselig kan risikere at tabe en million kroner, hvis markedet dykker, ligesom det gjorde i 1980'erne, siger han. Hjemmefødningen, som Danny Juul Jensen omtaler sig selv, bruger da heller ikke meget tid på at spekulere over, om han nogensinde kommer til at tjene penge på at sælge sit barndomshjem. Han har det nemlig godt, hvor han er.

Referat:
Mindst 3722 nordjyder har i løbet af de seneste tre år scoret en skattefri gevinst på over en million kroner, når de har solgt deres bolig. Så store gevinster kan Danny Juul Jensen fra Veddum og andre kun drømme om.